CELEX: E2004C0040
Language: sk
Date: 2004-03-17 00:00:00
Title: Rozhodnutie Dozorného orgánu EZVO č. 40/04/COL zo  17. marca 2004 , ktorým sa po štyridsiatytretíkrát menia a dopĺňajú procesné a hmotné pravidlá v oblasti štátnej pomoci zmenou a doplnením kapitoly 26A:  Multisektorálny rámec regionálnej pomoci pre veľké investičné projekty  a návrh príslušných opatrení

20.7.2006   
            
            
               SK
            
            
               Úradný vestník Európskej únie
            
            
               C 168/15
            
         
      ROZHODNUTIE DOZORNÉHO ORGÁNU EZVO
   
   č. 40/04/COL
   zo 17. marca 2004,
   ktorým sa po štyridsiatytretíkrát menia a dopĺňajú procesné a hmotné pravidlá v oblasti štátnej pomoci zmenou a doplnením kapitoly 26A: „Multisektorálny rámec regionálnej pomoci pre veľké investičné projekty“ a návrh príslušných opatrení
   (2006/C 168/07)
   DOZORNÝ ORGÁN EZVO,
   SO ZRETEĽOM NA Dohodu o Európskom hospodárskom priestore (1), najmä na články 61 až 63 a protokol 26,
   SO ZRETEĽOM NA Dohodu medzi štátmi EZVO o zriadení dozorného orgánu a súdneho dvora (2), najmä na článok 24, článok 5 ods. 2 písm. b), článok 1 časti I protokolu 3 a články 18 a 19 časti II protokolu 3 (3),
   KEĎŽE podľa článku 24 Dohody o dozore a súde, dozorný orgán EZVO uvedie do platnosti ustanovenia Dohody o EHP týkajúce sa štátnej pomoci,
   KEĎŽE podľa článku 5 ods. 2 písm. b) Dohody o dozore a súde, dozorný orgán EZVO vydáva oznámenia alebo usmernenia o otázkach, ktorými sa zaoberá Dohoda o EHP, pokiaľ to táto dohoda alebo Dohoda o dozore a súde výslovne ustanovuje alebo pokiaľ to dozorný orgán EZVO považuje za nevyhnutné,
   PRIPOMÍNAJÚC procesné a hmotné pravidlá v oblasti štátnej pomoci (4) prijaté 19. januára 1994 Dozorným orgánom EZVO (5),
   KEĎŽE 1. novembra 2003 Komisia Európskych spoločenstiev (ďalej len „Komisia ES“) uverejnila oznámenie o zmene a doplnení Multisektorálneho rámca regionálnej pomoci pre veľké investičné projekty (2002) so zreteľom na zostavenie zoznamu sektorov, ktoré čelia štrukturálnym problémom a o návrhu príslušných opatrení podľa článku 88 ods. 1 Zmluvy o ES, pokiaľ ide sektor motorových vozidiel a sektor syntetických vlákien (6),
   KEĎŽE tento rámec má takisto význam pre Európsky hospodársky priestor,
   KEĎŽE sa jednotné uplatňovanie pravidiel štátnej pomoci EHP má zabezpečiť v rámci celého Európskeho hospodárskeho priestoru,
   KEĎŽE skúsenosti získané v posledných rokoch a informácie, ktoré sú k dispozícii o súčasnej situácii v príslušných sektoroch viedli dozorný orgán EZVO k tomu, že sa rozhodol, že by sa mali zachovať obmedzenia, ktoré sa v súčasnosti vzťahujú na regionálnu investičnú pomoc v sektore motorových vozidiel a v sektore syntetických vlákien,
   KEĎŽE sa dozorný orgán EZVO rozhodol nezaradiť sektor stavby lodí do pôsobnosti multisektorálneho rámca,
   KEĎŽE sa dozorný orgán EZVO rozhodol vykonať technickú opravu znenia prechodných pravidiel pre sektor motorových vozidiel; toto znenie sa bude vzťahovať na pomoc poskytnutú po 31. decembri 2003,
   KEĎŽE v súlade s bodom II v položke „VŠEOBECNÉ“ na konci prílohy XV k Dohode o EHP má dozorný orgán EZVO prijať po konzultácii s Komisiou ES akty, ktoré zodpovedajú aktom prijatým Komisiou ES,
   PO konzultácii s Komisiou ES,
   PRIPOMÍNAJÚC, že Dozorný orgán EZVO konzultoval túto problematiku s členskými štátmi na multilaterálnom stretnutí 3. februára 2004,
   PRIJAL TOTO ROZHODNUTIE:
   
               1.
            
            
               Kapitola 26A usmernení o štátnej pomoci sa mení a dopĺňa v súlade s prílohou I k tomuto rozhodnutiu a navrhujú sa príslušné opatrenia uvedené v prílohe I.
            
         
               2.
            
            
               Štáty EZVO budú informované prostredníctvom listu spolu s kópiou tohto rozhodnutia a prílohy I. Štáty EZVO budú požiadané, aby prejavili súhlas s príslušnými opatreniami do jedného mesiaca od prijatia tohto návrhu.
            
         
               3.
            
            
               Komisia ES bude informovaná v súlade s písmenom d) protokolu 27 Dohody o EHP prostredníctvom kópie tohto rozhodnutia vrátane prílohy I.
            
         
               4.
            
            
               Toto rozhodnutie, vrátane prílohy I, sa zverejní v oddieli EHP a v dodatku EHP Úradného vestníka Európskej únie.
            
         
               5.
            
            
               V prípade, že štáty EZVO prijmú návrh príslušných opatrení, v oddieli EHP a v dodatku EHP Úradného vestníka Európskej únie sa uverejní súhrnné oznámenie (pripojené v prílohe 2).
            
         
               6.
            
            
               Text tohto rozhodnutia je autentický v anglickom jazyku.
            
         
      V Bruseli 17. marca 2004.
      
         Za dozorný orgán EZVO
      
      
         Hannes HAFSTEIN
         
         
            predseda
         
      
      
         Einar M. BULL
         
         
            člen kolégia
         
      
   
   
      (1)  Ďalej len „Dohoda o EHP“.
   
      (2)  Ďalej len „Dohoda o dozore a súde“.
   
      (3)  Protokol 3 k Dohode o dozore a súde zmenený a doplnený štátmi EZVO 10. decembra 2001. Zmeny a doplnenia nadobudli účinnosť 28. augusta 2003.
   
      (4)  Ďalej len „usmernenia o štátnej pomoci“.
   
      (5)  Pôvodne uverejnené v Ú. v. ES L 231, 3.9.1994 a v dodatku EHP č. 32 toho istého dátumu, naposledy zmenené a doplnené rozhodnutím kolégia č. 39/04/COL zo 17.3.2004, zatiaľ neuverejnené.
   
      (6)  Ú. v. EÚ C 263, 1.11.2003, s. 3.
   
      PRÍLOHA I
      ZMENY A DOPLNENIA KAPITOLY 26A O MULTISEKTORÁLNOM RÁMCI REGIONÁLNEJ POMOCI PRE VEĽKÉ INVESTIČNÉ PROJEKTY (1)
      
      Súčasný bod 26A.5. (4) sa nahrádza týmto:
      
         Sektory, v ktorých prevládajú závažné štrukturálne problémy môžu byť špecifikované v zozname sektorov priloženom k rámcu. V týchto sektoroch sa s ohľadom na ustanovenia uvedené v tomto oddieli nepovolí žiadna regionálna investičná pomoc. Technická uskutočniteľnosť a politická a ekonomická vhodnosť prijatia takéhoto zoznamu sektorov sa preskúma do konca roka 2005. Ak sa dozorný orgán EZVO rozhodne prijať takýto zoznam sektorov, tento zoznam sa prijme a uverejní do 31. marca 2006 a začne sa uplatňovať od 1. januára 2007. Akékoľvek vhodné opatrenia podľa článku 1 ods. 1 časti I a článku 18 časti II protokolu 3 k Dohode o dozore a súde, ktoré by mohli byť v tomto kontexte potrebné, budú navrhnuté do 1. júla 2006.
      
      Súčasný bod 26A.5. (5) sa nahrádza týmto:
      
         Na účely preskúmania technickej uskutočniteľnosti zostavenia zoznamu sektorov sa budú závažné štrukturálne problémy v zásade merať na základe zjavných spotrebiteľských údajov, na príslušnej úrovni klasifikácie CPA (2) v EHP, alebo ak takáto informácia nie je k dispozícii, na základe akejkoľvek inej všeobecne akceptovanej segmentácie trhu pre dotknuté produkty, pre ktorú sú štatistické údaje ľahko dostupné. Do úvahy sa môžu vziať takisto ďalšie relevantné údaje a informácie, vrátane sektorových štúdií. Žiadny sektor nebude zaradený do zoznamu iba na základe čisto mechanického štatistického prístupu. Zoznam sektorov sa bude podľa potreby aktualizovať.
      
      Prvá veta súčasného bodu 26A.5. (6) sa nahrádza týmto:
      
         Ak sa dozorný orgán EZVO rozhodne prijať takýto zoznam sektorov, od 1. januára 2007 sa bude musieť pre sektory uvedené v zozname sektorov s vážnymi štrukturálnymi problémami každá regionálna investičná pomoc týkajúca sa investičného projektu, s ktorým sú spojené oprávnené výdavky prevyšujúce sumu stanovenú dozorným orgánom EZVO v čase zostavenia zoznamu sektorov (3), individuálne oznámiť dozornému orgánu, bez toho, aby boli dotknuté ustanovenia uvedené v skupinovej výnimke pre štátnu pomoc malým a stredným podnikom (4), ktorá bola začlenená do Dohody o EHP rozhodnutím Spoločného výboru EHP č. 88/2002 z 25. júna 2002 (5).
      
      Súčasný bod 26A.8. (1) sa nahrádza týmto:
      Do 31. decembra 2006 a bez toho, aby tým bol dotknutý akt uvedený v bode 1f prílohy XV k Dohode o EHP (6), začlenený do prílohy rozhodnutím Spoločného výboru EHP č. 88/2002:
      
                  a)
               
               
                  bude pre sumy pomoci presahujúce 5 miliónov eur, vyjadrené v ekvivalente hrubej subvencie maximálna miera pomoci pre regionálnu investičnú pomoc v sektore motorových vozidiel uvedenom v prílohe C, ktorá sa má udeliť v rámci existujúcich schém, obmedzená na 30 % príslušného stropu regionálnej pomoci,
               
            
                  b)
               
               
                  nebudú na investičnú pomoc spôsobilé žiadne výdavky, ktoré vznikli v súvislosti s investičnými projektmi v sektore syntetických vlákien uvedenom v prílohe D.
               
            Tento bod nadobúda účinnosť 1. januára 2004.
      Súčasné body 26A. 8 (2) a (3) sa zrušujú.
      Po súčasnom bode 26A.9. (2) sa vkladajú dva nové body, 26A.9. (3) a 26A.9. (4):
      
         
                     26A.9. (3):
                  
                  
                     Aby v situácii, keď nejestvuje zoznam sektorov, v ktorých prevažujú závažné štrukturálne problémy, bolo možné mať od 1. januára 2004 jasný súbor pravidiel vzťahujúcich sa na regionálne investície do sektora motorových vozidiel a do sektora syntetických vlákien, rozhodol sa dozorný orgán EZVO ako vhodné opatrenie podľa článku 1 ods. 1 časti I a článku 18 časti II protokolu 3 k Dohode o dozore a súde navrhnúť:
                     
                                 —
                              
                              
                                 do 31. decembra 2006 pokračovať v uplatňovaní existujúcich prechodných pravidiel pre sektor syntetických vlákien uvedený v prílohe D,
                              
                           
                                 —
                              
                              
                                 pre sumy pomoci presahujúce 5 miliónov eur, vyjadrené v ekvivalente hrubej subvencie, obmedziť maximálnu mieru pomoci pre regionálnu investičnú pomoc v sektore motorových vozidiel uvedenom v prílohe C, ktorá sa udeľuje podľa existujúcich schém, na 30 % príslušného stropu regionálnej pomoci,
                              
                           
               
                     26A.9. (4):
                  
                  
                     Štáty EZVO sú vyzvané, aby dali výslovný súhlas s navrhovanými vhodnými opatreniami v lehote uvedenej v liste, ktorý im bol zaslaný. Ak dozorný orgán EZVO nedostane odpoveď, bude predpokladať, že daný štát EZVO s navrhovanými opatreniami nesúhlasí.
                  
               
      
         (1)  Tieto zmeny a doplnenia zodpovedajú oznámeniu Komisie Európskych spoločenstiev o zmene a doplnení Multisektorálneho rámca regionálnej pomoci pre veľké investičné projekty (2002) so zreteľom na zostavenie zoznamu sektorov, ktoré čelia štrukturálnym problémom a o návrhu príslušných opatrení podľa článku 88 ods. 1 Zmluvy o ES, pokiaľ ide sektor motorových vozidiel a sektor syntetických vlákien (Ú. v. EÚ C 263, 1.11.2003, s. 3).
      
         (2)  Nariadenie Rady (EHS) č. 3696/93 z 29. októbra 1993 o štatistickej klasifikácii produktov podľa činností (CPA) v Európskom hospodárskom spoločenstve (Ú. v. ES L 342, 31.12.1993, s.1), naposledy zmenené a doplnené nariadením Komisie (ES) č. 204/2002 (Ú. v. ES L 36, 6.2.2002, s. 1). Nariadenie Rady (EHS) č. 3696/93 sa začlenilo do Dohody o EHP rozhodnutím Spoločného výboru EHP č. 7/94 z 21. marca 1994, Ú. v. ES L 160, 28.6.1994, naposledy zmenené a doplnené rozhodnutím Spoločného výboru č. 110/2002, Ú. v. ES L 298, 31.10.2002 a dodatkom EHP č. 54 pozri bod 20b prílohy XXI k Dohode o EHP.
      
         (3)  Táto suma sa v princípe môže stanoviť na 25 miliónov eur, ale môže sa líšiť podľa sektorov.
      
         (4)  Nariadenie Komisie (ES) č. 70/2001 z 12. januára 2001 o uplatňovaní článkov 87 a 88 Zmluvy ES na štátnu pomoc malým a stredným podnikom (Ú. v. ES L 10, 13.1.2001, s. 33).
      
         (5)  Ú. v. ES L 266, 3.10.2002 a Dodatok EHP č. 49, pozri bod 1f prílohy XV k Dohode o EHP.
      
         (6)  Skupinová výnimka pre štátnu pomoc malým a stredným podnikom.